1. RAZRED – NASTAVA NA DALJINU

PONEDJELAK ,4.5.2020. – Zadatke pošalji u Yammer grupu 1. razred. Vrijeme za izvršenje zadataka je do PONEDJELAK, 4.5.2020. do 20:00 h. Sve uslikaj i pošalji u privatnu poštu (PRIVATE MESSAGE) Yammer grupe ili učiteljici na wiber osobno (ne u grupu).

1. **HRVATSKI JEZIK**

**U SUSRET MAJČINOM DANU –** druge nedjelje u mjesecu svibnju obilježava se **MAJČIN DAN- dan posvećen svim majkama**


U susret tom danu danas ćemo provesti dan na tu temu iz HJ, LK i SR

**M kao majka**

Udžbenik: **Čitam i pišem 1, Hrvatska čitančica, 61. stranica**

Dragi učenici, danas je pred vama pjesma o majci.

Želim vam puno sreće u čitanju i rješavanju zadataka.

1. Poslušaj pjesmu *M kao majka*. Pronađi je u digitalnom udžbeniku.
2. Pročitaj pjesmu još jednom sam, naglas. Dok čitaš razmišljaj o onome što čitaš, o majci…
3. Napiši naslov i ime pisca u bilježnicu.
4. Na pitanja  odgovori usmeno i razgovaraj s ukućanima.
5. Nacrtaj svoju majku.

DOMAĆI RAD - NASTAVA NA DALJINU

4.5.2020.

M kao majka

Miroslav Kovačević

PJESMA

PJESMA JE POSVEĆENA MAJCI.

MOJA MAMA JE ……………………………………….(napiši kakva je sve tvoja mama)

Nacrtaj svoju majku.

**Uslikaj i pošalji.**

1. **MATEMATIKA**

**ZBRAJANJE BROJEVA (8+3 )**

PONAVLJANJE I VJEŽBANJE

**Otvori** **knjigu** iz matematike na stranici **76**.

**Riješi** 1. zadatak samostalno.

Za koliko smo ukupno povećali prirojnike? Za 2, jer se svaki od pribrojnika iz

prethodnoga zadatka uvijek povećavao za 1. Zato se i zbroj povećao za 2.

**Zbroj se povećava za onoliko koliko se ukupno povećaju pribrojnici**.

. U 2. zadatku **riješi** zadatak, pažljivo **pročitaj** rečenice i **nadopuni** ih.

|  |  |
| --- | --- |
| **RAZGIBAJ SE MALO!**  **POSKOČI NA PRSTIMA 5 PUTA.** |  |

**Riješi** 3. , 4. i 5. zadatak. Pažljivo ih pročitaj!

U bilježnicu prepiši rečenicu koja se nalazi ispod 5. zadatka.

Pokaži nekome od ukućana rješenja zadataka.

DOMAĆI RAD - NASTAVA NA DALJINU

4.5.2020.

ZBRAJANJE (8 + 3 )

PONAVLJANE

ZA KOLIKO UKUPNO POVEĆAMO PRIBROJNIKE , ZA TOLIKO ĆE SE UVEĆATI ZBROJ.

**Uslikaj i pošalji 76. str. udžbenika**

UPUTA ZA RODITELJE

1. Poštovani roditelji, molim vas, pogledajte je li dijete točno riješilo sve zadatke u radnom udžbeniku i pravilno prepisalo u bilježnicu. Važno je da dijete zaključi da se zbroj povećava onoliko koliko smo ukupno uvećali pribrojnik 2. U [digitalnom udžbeniku](https://www.mozaweb.com/hr/mblite.php?cmd=open&bid=HR-ALFA-MAT1-0044&page=76) (CTRL + klik) učenik može, ako želi, riješiti digitalne kvizove

**3.PRIRODA i DRUŠTVO**

Danas ćemo ponoviti cjelinu Oprezno u prometu.

Otvorite udžbenik na stranicama 114. i 115.

Riješite zadatke u udžbeniku na stranicama 114. i 115.

Ako trebate pomoć, zatražite je od starijih ukućana.

Pogledajte zanimljivi video kako biste ponovili sve što ste naučili. Kliknite na poveznicu

<https://www.youtube.com/watch?v=mOoMHALAnUA>

**Velike pohvale za trud i rad! Bravo! Uspješno ste savladali cjelinu Oprezno u prometu.**

**Uputa za roditelje**: Poštovani roditelji, molim vas, pročitajte uputu za učenike i pogledajte je li dijete sve riješilo. Ako mu je nešto zapelo, pomozite mu!

**4.LIKOVNA KULTURA I SAT RAZREDNIKA**

TVO J ZADATAK JE DANAS: **NAJLJEPŠE CVIJEĆE ZA MAMU**

MOTIV – Cvjetovi

LIKOVNO PODRUČJE – crtanje, slikanje

LIKOVNI MATERIJAL I TEHNIKA – crni flomaster, akvarel

**Zadatak:** Pročitaj još jednom pjesmu **M KAO MAJKA**

**Poslušaj pjesmu *Čestitka majčici*** (Moja glazba 1, str. 32.)

Razmisli i odgovori sam sebi **- na koje sve načine možeš iskazati ljubav i zahvalnost prema majci.**

***Osim dobrih djela možemo obradovati majke i pjesmom kojom izražavamo ljubav, zagrljajem, čestitkom s lijepom porukom ili slikom koju smo sami naslikali.***

***ČESTITKA MAJČICI***

Ispred naše kućice

cvijeće je u cvatu,

sunašce ga miluje

kupa ga u zlatu.

Nabrali smo kiticu najljepšega cvijeća

dat ćemo ga majčici nek je prati sreća!

Srca su nam prepuna

velikog veselja,

u svakome cvjetiću


ima mnogo želja.

TVO J ZADATAK JE DANAS: **NAJLJEPŠE CVIJEĆE ZA MAMU**

**Upute za rad**: *Flomasterom nacrtaj nekoliko (tri) vrlo velikih cvjetova kao da ih gledaš odozgo. Potrudi se nacrtati različite cvjetove, različita oblika, veličine i rasporeda latica. U međuprostor na papiru nacrtaj malo manje cvjetove. Između njih nacrtaj listove koji proviruju ispod cvijeta, a neki su mali pa se vide u cijelosti. Koristi različite crte – dugačke, kratke, zakrivljene… Kad si zadovoljan/na crtežom, vodenim bojama kakvim želiš pažljivo oslikaj plohe. Pripazi na posvjetljivanje boje dodavanjem vode. Za dijelove koje želiš oslikati intenzivnijom bojom, uzmi manje vode. Pokušaj dodirivanjem dvije boje dobiti novu boju – primjerice, narančastu miješanjem crvene i žute i sl. Dijelove podloge koji su ostali neobojani, oslikaj bojom kojom želiš, ali da bude što različitija od boje cvijeća i listova.*

**Rad uslikaj i pošalji .**

**PONOVIMO – DANAS SI RADIO/RADILA**



1. **SAT RAZREDNIKA**

TEMA: **MOJOJ MAMI**


1. **DODATNA NASTAVA- MATEMATIKA**

**Zadatak rješavaju samo učenici koji idu na dodatnu nastavu.**

Možeš raditi i u bilježnicu ako ne možeš preuzeti listić! SRETNO!

Pri izradi zadataka koristi zagradu- npr. ( 7+4 ) – 5 = 11 – 5 =6

Ako ti ne bude jasno zamoli roditelje neka ti pomognu.



**Uslikaj i pošalji.**